ઉકત બાબતે ગાંધીનગર જીલ્લા પ્રાથમિક શિક્ષણ સંઘે માણસા ખાતે તપાસ કરીને અહેવાલમાં બે નોટિસ સંસ્થાને ફટકારવામાં આવી હતી. જેમાં બીજી નોટિસના તમામ ગુના સંસ્થાએ સ્વીકારેલ, જેની નકલ ફરીયાદીએ આર.ટી.આઈ.દ્વારા મેળવેલ. આ અહેવાલમાં સંસ્થાએ કવોલીફાઈડ સ્ટાફની ભરતી કરવામાં આવેલ નથી, ભરતીમાં નીતિ-નિયમોનો ભંગ થયો હોવાનો અને ફરિયાદીના બાળક ઉપર ડસ્ટર તથા અન-કવોલીફાઈડ શિક્ષક દ્વારા વિદ્યાર્થી ઉપર ઉત્પીડન કરવામાં આવેલ. જેથી ફરીયાદીએ ગંભીર બેદરકારી દર્શાવવા બદલ આ સંસ્થા પાસેથી નવ વર્ષની ફી પાછી મેળવવા, ટ્રાવેલીંગ, સ્ટેશનરી, બાળકના ઘડતર પર ભારે અસર વગેરે બાબતોને ધ્યાને લઈને વળતરની માંગણી કરી હતી.